kardosdrur/scandi-wiki huggingface dataset:
Pucca

Pucca er en tegnefilmserie produceret af Vooz og Jetix. I Danmark sendes den på Jetix.

Serien handler om den 10-årige pige Pucca, der på alle mulige og umulige måder prøver at komme til at kysse den unge ninja Garu, der med al magt forsøger at undgå det – dog ofte uden det store held. Indimellem må Garu dog også slås mod den onde Tobe og hans onde ninjabande. Pucca hjælper dog Garu.

En væsentlig del af serien foregår i Sooga-landsbyen.

Personer 
I serien er der selvfølgelig andre personer end Pucca og Garu.
Her kommer en liste over alle de personer i Sooga landsbyen, som vi kender til. Der kommer en kort beskrivelse af personerne*.

Pucca – Den søde pige, med den røde kjole og sort hår sat op i to knolde, der er forelsket i Garu. Hun elsker nudler.
Garu – Han er en ninja elev. Han har en kat(Mio) og kan ikke lide at Pucca kysser ham.
Ching – Hun er Puccas bedste veninde, og er forelsket i Abyo.
Bruce – Han er politichef og far til Abyo.
Abyo – Han er lidt af en blærerøv! Han er en "efteraber" kung-fu stjerne.
Uncle Dumpling – Han er køkkenchef på restauraten "Go-Rong"
Linguini – Han er kok på "Go-Rong." Han har et stort temperament.
Ho – Han arbejder på "Go-Rong" og han har en evne, han kan tilberede mad med ild.
Dada – Han er tjener på "Go-Rong". Han er genert og klodset.
Tobe – Han er en ond ninja, der sammen med hans ninja gruppe, vil gøre Garu fortræd.
Mio – Han er Garus kat, og forelsket i den lyserøde kat Yani.
Yani – Alle katte i Sooga landsbyen er forelsket i hende.
Master Soo – Han bor på Måne-bjerget, sammen med Maidens og styrer vejret i landsbyen.
Maidens – De fnisende damer, bor sammen med Master Soo. Der er mange af dem.
Chang – Han underviser ninja elevere.
Ssoso – Han er en munk. Hans venner er Pucca, Garu. Han er tit nervøs.
Santa – Han er altid i vejen for de andre. Han er julemanden.

 = Alle disse personer er med i tegnefilmserien "Pucca", som kan ses på Jetix.
BEMÆRK! Der er også andre personer med i serien. Dem, der står der, er dem, der er mest med.

Eksterne henvisninger 
Pucca på IMDB
 Puccaclub

Animerede tv-serier
Moltkes Palæ (Gyldenløves lille Palæ)

Moltkes Palæ er et palæ på hjørnet af Dronningens Tværgade og Bredgade i København. På grunden lå et hus opført i 1680'erne af Jørgen Henriksen Gosebuch. Huset blev revet ned allerede efter ti år, da Ulrik Frederik Gyldenløve købte det og byggede et nyt palæ på grunden. Kun kælderhvælvingerne bestod, og de består endnu. Palæet blev i folkemunde kaldet Gyldenløves lille Palæ med reference til bygherrens store palæ på Kongens Nytorv, Gyldenløves Palæ, som han solgte i 1699.

Det nuværende navn stammer fra 1852, hvor A.W. Moltke købte bygningen.

Hovedbygningen er opført i 1700-1702 ved Ernst Brandenburger, øget i 1716-1731 ved J.C. Krieger, og om- og tilbygget i 1877, 1880 ved Theodor Zeltner, der også opførte nabobygningen i Bredgade som enkesæde, og 1930-32 ved Gotfred Tvede til brug for Haandværkerforeningen.

I palæet findes fine landskabsmalerier udført af Erik Pauelsen for storkøbmanden Frédéric de Coninck. De viser bl.a. Næsseslottet, som de Coninck brugte som sommerbolig.

Siden 2004 har Restaurant AOC - Aarø & Co, indtil 2009 Prémisse, været beliggende i palæets kælder.

Litteratur 
 Claus M. Smidt & Mette Winge, Moltkes Palæ. Fra Gyldenløves lille palæ til Haandværkerforeningen, København: Nyt Nordisk Forlag Arnold Busck 2007.

Ejere af Moltkes Palæ 
 1680-1686 Jørgen Henrik Goesbruch
 1686-1704 Ulrik Frederik Gyldenløve
 1704-1754 Ferdinand Anton Danneskiold-Laurvig
 1754-1762 Frederik Ludvig Danneskiold-Laurvig
 1762-1763 Anna Joachimine Ahlefeldt gift Danneskiold-Laurvig
 1763-1783 Christian Conrad Danneskiold-Laurvig
 1783-1788 Niels Lunde Reiersen / Frédéric de Coninck
 1788-1794 Frédéric de Coninck
 1794-1796 Enkedronning Juliane Marie
 1796-1836 Constantin Brun
 1836-1852 J. Heinrich Lütthans
 1852-1860 Adam Wilhelm Moltke
 1860-1875 Frederik Georg Julius Augustsen Moltke
 1875-1930 Frederik Christian Frederiksen Moltke
 1930- Haandværkerforeningen

Eksterne henvisninger 
 Moltkes Palæ  på indenforvoldene.dk
Moltkes Palæs historie

Kilder 
 Bernhard Linder, Slotte, herregårde og palæer i Danmark, 1980.

Indre By (København)
Frederiksstaden
Fredede bygninger, konstruktioner og anlæg i Københavns Kommune
Fredede palæer, borgerhuse og lejlighedskomplekser i Danmark
Prinsens Palæ

Prinsens Palæ (også stavet Prinsens Palais) er et historisk palæ ved Frederiksholms Kanal i København.

Historie 
Hovedbygningen er opført af hofbygmester Nicolai Eigtved i 1743-1744 som tronfølgerbolig for kronprins Frederik (den senere Frederik 5.) og kronprinsesse Louise. Det blev ombygget og restaureret i 1766-1768 og overtaget af staten i 1849, hvorefter bygningen blev anvendt til forskellige formål, deriblandt til museumssamlinger, der resulterede i åbning af Nationalmuseet i 1892. Der blev foretaget tilbygninger i 1929-1936 samt i 1989-1992, hvor museets areal blev udvidet med omkring 6.000 m².

Beskrivelse 
Bygningen, der er fredet, er et af Danmarks ældste rokoko-palæer i ren fransk stil med en lav portfløj med balustrade ud mod Frederiksholms Kanal og Christiansborg. Eigtveds oprindelige interiørkunst kan fortsat ses flere steder i hovedbygningen. Haven, der blev anlagt af Eigtved som et fransk anlæg, blev inddraget under udvidelsen i 1932. Riddersalen var i en periode atelier for kunstmalerne Jens Juel og N.A. Abildgaard, indtil den blev overtaget af Højesteret, hvis bygninger var gået til under Christiansborgs brand i 1794.

Ejere af Prinsens Palæ 
 (1684-1712) Wigand Michelbecker
 (1712-1730) W. Edinger
 (1730-1849) Kronen
 (1849-) Den Danske Stat

Kilder 
 Inge Mejer Antonsen, Prinsens Palais : det kongelige palais i Kalveboderne, 2 bind, Nationalmuseet, Poul Kristensen, 1992. .
 B. Linder: Slotte, Herregårde og Palæer i Danmark 1980

Eksterne henvisninger 

 Nationalmuseet

Fredede bygninger, konstruktioner og anlæg i Københavns Kommune
Indre By (København)
Slotte i Danmark
Fredede slotte og herregårde i Danmark
Fredede palæer, borgerhuse og lejlighedskomplekser i Danmark
Nicolai Eigtved
Frederiksholm (kvarter)
The Mind's I

The Mind's I er et album fra det svenske melodiske dødsmetalband Dark Tranquillity som blev udgivet i 1997. Dette var det første album hvor bandet ændrede deres musikstil. Gruppen stoppede med at bruge det gamle engelske sprog og personlige temaer i lyrikkerne. De meta-fysiske objekter blev beholdt men med en dybere mening. Guitarene blev stemt en tak ned som skabte en tungere lyd og det har bandet brugt på alle albumene efter.

I 2005 genudgav Century Media The Mind's I med et nyt layout, tre sange fra Enter Suicidal Angels EPen og to livevideoer.

Spor 
 "Dreamlore Degenerate" – 2:44
 "Zodijackyl Light" – 3:59
 "Hedon" – 5:37
 "Scythe, Rage and Roses" – 2:33
 "Constant" – 3:02
 "Dissolution Factor Red" – 2:07
 "Insanity's Crescendo" – 6:52
 "Still Moving Sinews" – 4:41
 "Atom Heart 243.5" – 4:00
 "Tidal Tantrum" – 2:57
 "Tongues" – 4:53
 "The Mind's Eye"- 3:11

Spor på genudgivet album 
 "Dreamlore Degenerate" – 2:44
 "Zodijackyl Light" – 3:59
 "Hedon" – 5:37
 "Scythe, Rage and Roses" – 2:33
 "Constant" – 3:02
 "Dissolution Factor Red" – 2:07
 "Insanity's Crescendo" – 6:52
 "Still Moving Sinews" – 4:41
 "Atom Heart 243.5" – 4:00
 "Tidal Tantrum" – 2:57
 "Tongues" – 4:53
 "The Mind's Eye" – 3:11
 "Razorfever" – 3:16
 "Shadowlit Facade" – 3:25
 "Archetype" – 4:29

Musikere 
 Mikael Stanne – Vokal
 Martin Henriksson – Guitar, bas
 Anders Jivarp – Trommer
 Frederik Johansson – Guitar
 Niklas Sundin – Guitar

Eksterne henvisninger 
 

Metalalbum
Dark Tranquillity-album
Album fra 1997
Blue Ocean Strategy

Blue Ocean Strategy er et ledelsesbegreb fra erhvervslivet formuleret af professor W. Chan Kim og Renée Mauborgne fra business-skolen INSEAD i Frankrig.

Blue ocean strategi – handler om at finde og udvikle en strategi i virksomheden, der gør virksomheden unik på markedet. I stedet for at fokusere på den vante konkurrencementalitet, som for eksempel priskonkurrence, søger Blue Ocean-virksomheder at skabe markedsfordele ved hjælp af kreativitet og nye idéer.

Teorien er, at ingen virksomheder og brancher har konstant succes. Virksomheder skal derfor ikke holde fast i bestemte handlemønstre, men hele tiden omtænke den måde de markedsfører, sælger og kommunikerer på deres marked. Virksomheder skal tænke ud af boksen og finde deres helt unikke forretningsområde. På den måde bliver konkurrence stort set overflødig.

Det røde ocean symboliserer markeder med dødelig hård konkurrence. Det blå ocean symboliserer unikke markedspositioner, hvor konkurrencen er minimal.

Blue ocean strategien er blevet kritiseret for ikke at være nytænkende i sit analyseapparat, idet den ligger tæt op ad den konklusion Michael E. Porter når til i sin Five Forces teori (se konkurrenceanalyse), nemlig at virksomheden ud fra en analyse af de fem kræfter (kunderne, konkurrenterne, leverandørerne, substituerende produkter og truslen af nye spillere på markedet) skal formulere en strategi,
hvor den udnytter sine kernekompetencer optimalt og redefinerer måden at konkurrere på. En af de primære fordele ved Blue ocean strategien er metodeapparatet der ligger bag, og i bogen af Chan og Renée er der gennemgået nogle let overskuelige og særdeles relevante modeller som kan hjælpe virksomheden med at udvikle sin strategi. der er endvidere udviklet "spil" som understøtter disse modeller, eks. BreakAway, som er et dansk udviklet spil.

Blue Ocean-virksomheder 
Som eksempler på Blue Ocean-virksomheder er nævnt Novo Nordisk, Apple, The Body Shop, Starbucks og det canadiske cirkusshow Cirque de Soleil. I 2006 har Jyske Bank lanceret en ny strategi for bankvirksomhed ud fra tankegangen om det blå ocean.

Bøger 
 W.Chan Kim & Renée Mauborgne, Blue ocean strategy – De nye vinderstrategier, 2005 
 Jørgen Lægaard & Poul Kristian Mouritsen, Jyske Bank på det blå ocean – Om at gøre en forskel, 2007 

Organisationsstrategi
Strategisk ledelse
Markedsføring
Of Chaos and Eternal Night

Of Chaos and Eternal Night er en ep udgivet af det svenske melodiske dødsmetal-band Dark Tranquillity i 1995. Ep'en inkludere Alone, et genindspillet nummer fra albummet Skydancer med Mikael Stannes vokal i stedet for Anders Fridéns. Ep'en blev genudgivet som bonusnumre på det genudgivne Skydancer album i 1996.

Numre 
 "Of Chaos and Eternal Night"
 "With the Flaming Shades of Fall"
 "Away, Delight, Away"
 "Alone '94"

Eksterne henvisninger 
 

Metalalbum
Dark Tranquillity-album
Lerches Gård

Lerches Gård også kaldet Lerches Palæ (og oprindeligt det Württembergske Palæ) er en palæejendom beliggende i Slotsholmsgade 10 i København. Hovedbygningen i rokokostil blev opført i 1741-1744 af Christian 6. ved arkitekten Johann Adam Soherr som bolig for Carl Christian Erdmann af Württemberg-Oels. Han var en af de tallige tyske slægtninge til dronning Sophie Magdalene, der kom til Danmark efter 1730. Palæet blev ombygget i 1806-1854.

Palæet rummer i dag blandt andet Erhvervsministeriet.

Ejere af Lerches Gård

(-1719) Sophie Amalie Moth
(1719) Ulrik Christian Gyldenløve
(1719-1740) Iver Rosenkrantz
(1740-1747) Kronen
(1747-1757) Christian Lerche
(1757-1804) Georg Flemming Lerche
(1804-1805) Christian Lerche
(1805-) Den Danske Stat

Kilder
 Bernard Linder, Slotte, herregårde og palæer i Danmark, 1980.

Fredede bygninger, konstruktioner og anlæg i Københavns Kommune
Indre By (København)
Fredede palæer, borgerhuse og lejlighedskomplekser i Danmark
Slægten Lerche
Enter Suicidal Angels

Enter Suicidal Angels er en EP fra det svenske melodiske dødsmetalband Dark Tranquillity som blev udgivet i 1996. Ep'en blev indspillet gennem samme periode som deres tredje albumThe Mind's I. Sangen "Archetype" har meget indflydelse fra electronica og techno.

Numre 
 "Zodijackyl Light" – 3:59
 "Razorfever" – 3:16
 "Shadowlit Facade" – 3:25
 "Archetype" – 4:29

Musikere 
 Mikael Stanne – Vokal
 Niklas Sundin – Guitar
 Fredrick Johansson – Guitar
 Martin Henrikson – Guitar, Bas
 Anders Jivarp – Trommer

Eksterne henvisninger 
 

Metalalbum
Dark Tranquillity-album
MR12

MR12 er en forkortelse for Max Round 12 og er et regelsæt for klankampe i computerspillet Counter-Strike. Spilles der efter MR12-regelsættet i en cw (clan-war) eller pcw (practice clan-war) spiller man præcis 12 runder på hvert hold/side. Det hold der først vinder majoriteten(13 runder eller derover) af runderne vinder således også kampen.

Til forskel fra MR15 er rundetiden ved MR12 ofte 1:30, 1:45, 2 eller 3 minutter. Spillerne starter med hver 800 dollars.

Counter-Strike
Junkfood

Junkfood er underlødig mad, der hverken giver kroppen mæthedsfornemmelse eller indeholder vigtige næringsstoffer.

Mange mener, at det meste fastfood også er junkfood, men det er det ikke nødvendigvis.
 
Direkte oversat fra engelsk betyder udtrykket junkfood "skrammelmad".

I USA bruger nogen ordet junk, når de taler om narkotika, og i Storbritannien tales om junk mail: post der ikke er værd at læse.

Fastfood
SIMAP

SIMAP, akronymet henviser til flere artikler:

 Secure Information Management and Processing – dansk sikkerhedsprojekt.

 Similarity Matrix of Proteins – database for protein-sammenligninger til videnskabelige formål.
Megastruktur

Begrebet Megastruktur er en afledning af det engelske megastructure, som beskriver en fiktiv selvforsynende kæmpekonstruktion, der danner sit eget univers. Dette begreb er adopteret af arkitekturen, som beskrivelse for store helhedstænkte boligstrukturer.

Det danske udtryk megastruktur er en struktur for koblingen mellem bosætning og byggemetode og dækker over en arkitektur, der i ét arkitektonisk greb danner en mangfoldig og varierende boligmasse, hvor mennesker af alle typer og med enhver status kan bo sammen i individuelle og yderst varierede boliger.

En megastruktur er ikke nødvendigvis kendetegnet ved sin enorme udstrækning, men nærmere i sin, tilsyneladende uendelige, variation. Det er en boligmasse, som efterlader indtrykket af at rumme et langt større og mere komplekst univers, end det umiddelbart er muligt at gennemskue eller få adgang til. Det er en struktur hvor hvert et rum er sit eget univers og en struktur hvor beboernes liv og trivsel fremstår som en overvældende spraglet collage.

Bygninger, konstruktioner og anlæg
Marselisløbet

Marselisløbet er et traditionsrigt dansk motionsløb, hvor mange af de bedste løbere fra Midt- og Østjylland samles for at løbe de to smukke og kuperede distancer: 6 km og 12 km gennem Marselisborgskovene. Løbet har i mange år tilhørt et af de største i Danmark. Det afvikles hvert år i august eller september; de seneste år i forbindelse med Århus Festuge. Marselisløbet arrangeres af klubben Aarhus 1900, der også står bag den populære 1900 Stafetten.

Gennem de senste mange år har det været løbere som Gitte Karlshøj og Peder Troldborg, der har vundet på henholdsvis dame- og herresiden. De seneste par år har løbere som Mikkel Kleis, Søren Molbech og Ulrik Heitmann gjort sig gældende.

Historie 
Det første Marselisløb, der opstod efter inspiration fra Eremitageløbet, fandt sted den 17. september 1972 og havde 1700 gennemførende løbere. Fra starten var der kun tale om én distance, nemlig den klassiske på 12 km, men i 1986 ekspanderede løbet, således at det nu også blev muligt at løbe den kortere rute på 6,4 km. Siden kom Marselis-cykelløbet til i 1992, Marselis-skolestafetten et par år senere, og i 2004 det nyeste tiltag, Marselis-walk.

Ved 40 års jubilæum i 2011 havde følgende løbere deltaget i samtlige løb:
  
Anders Gysting, Bent Christensen, Bent Hannerup, Bent Lystorp Johansen, Bent Poulsen, Bent Thygesen, Brian Grosen Madsen, Børge Helmer, Carsten Langlo, Carsten Ulstrup, Egon Mikkelsen, Eigil Elsborg, Elmer Aagesen, Erik Hjorth, Erik Nybo, Hardy Mejer, Henning Elgaard, Ingemann Jeppesen Boel, Jan Bach Hansen, Jørgen Aaby Nielsen, Jørgen Hansen, Jørn Knudsen, Kaj Grosen Madsen, Knud Erik Sørensen, Leif Guldberg, Leo Greffel, Lydia Balle Nielsen, Mogens Jørgensen, Olaf Tikiøb, Ole Kirk, Palle Adelsten Olsen, Per Aabo Andersen, Poul Bastrup Kræmer, Poul Erik Jensen, Poul Eriksen, Preben Elgaard, Rudolf Schütt
Steen Gertz, Steen Langlo, Steen Schütt, Søren Westergaard, Tage Staal, Tonny Borup Mortensen, Toni Emanuel Kjær, Viggo Østergaard, Walther Johannsen.

Eksterne henvisninger 

 Marselisløbet
 Århus 1900's hjemmeside
 Marselisløbets helte hyldes på Rådhuset

Motionsløb i Danmark
Sport i Aarhus
London Marathon

London Marathon er et af de største maratonløb i verden.

London Marathon er et af de seks maratonløb, der udgør World Marathon Majors. De fem andre er Tokyo Marathon, Boston Marathon, Berlin Marathon, Chicago Marathon og New York City Marathon.

Historie 
Det første løb blev afviklet i foråret 1981, inspireret af oplevelser, som en af arrangørerne havde i 1979 ved New York Marathon. Allerede ved det første løb var der 20.000 tilmeldinger, men kun 7700 fik lov at starte af sikkerhedsmæssige årsager. Året efter modtog arrangørerne over 90.000 tilmeldinger fra hele verden. Løbet i 2000 havde 31.542 gennemførende, hvilket er rekord for løbet. Løbet afvikles midt i april, hvor vejret ofte er godt i London. Ruten starter øst for Greenwich på sydsiden af Themsen og følger i princippet floden først på sydsiden og derefter på nordsiden. Floden krydses på den berømte Tower Bridge efter cirka 20 km. Målet var tidligere Westminster Bridge, men i de senere år har målet været på The Mall med ryggen til Buckingham Palace.

Resultater 
De hurtigste tider nogensinde til London Marathon er sat af:
 2:05:38 for mænd (Khalid Khannouchi, USA) i 2002.
 2:15:25 for kvinder (Paula Radcliffe, Storbritannien) i 2003.

Mændenes løb

Kvindernes løb

Eksterne henvisninger 

 www.london-marathon.co.uk: Official hjemmeside
 www.42k195.com 

Maratonløb
New York City Marathon

New York City Marathon er et maratonløb gennem New Yorks gader. Det er et af de største maratonløb i verden. Deltagerantallet ligger årligt mellem 30.000 og 35.000 deltagende. Løbet er meget kendt for de mange tilskuere der bringer en god opbakning. Arrangørerne regner med at op imod en million tilskuere tiljubler deltagerne rundt i New Yorks gader på de 42,2 km. Løbet afvikles tidligt i november, hvor New York fortsat er præget af efterårets farver.

New York Marathon er et af de seks maratonløb, der udgør World Marathon Majors. De fem andre er Tokyo Marathon, Boston Marathon, London Marathon, Berlin Marathon og Chicago Marathon.

Beskrivelse 
Ifølge mange deltagende er løbet temmelig hård ved kroppens støddæmpere da det foregår på typisk betonvejlægning, men hvis man ved det på forhånd og planlægger sin træning, så man er vant til at løbe på hårdt underlag, er det en unik oplevelse.

Historie 
Løbet startede tidligt i 1970'erne, hvor man løb runder i Central Park på Manhattan. Først i 1976 blev deltagerne sendt ud på en løbetur gennem New Yorks fem amter; Staten Island, Brooklyn, Queens, Bronx og Manhattan. Målet har hver gang været i Central Park, hvor de sidste 5 km gennemføres i et lettere kuperet terræn, der gennem tiderne har kostet mange løbere sejren.

Det første løb i 1976 blev forvist til små gader på Manhattan, hvor man blandt andet skulle forcere en trappe efter cirka 30km for at gennemføre. Først i 1977 fik man lov til at løbe på First Avenue, hvilket resulterede i mange tusinde flere tilskuere. Grundlæggeren af løbet Fred Lebow sagde ofte, at man ikke kan lokke folk til maraton, men at man derimod bliver nødt til at placere maratonløbet, hvor folk er.

Eksterne henvisninger 

 Officiel hjemmeside
 Billeder fra New York City Marathon 

Maratonløb
Marathon
VM i håndbold 1999 (mænd)

Verdensmesterskabet i håndbold for mænd 1999 var det 16. (indendørs) VM i håndbold for mænd. Slutrunden blev for første gang afholdt i Afrika, nemlig i Egypten, i perioden 2. – 15. juni 1999.

De 24 deltagende nationer spillede først en indledende runde i fire grupper med seks hold, hvorfra de fire bedste i hver gruppe gik videre til ottendedelsfinalerne. Vinderne af 1/8-finalerne gik videre til spil om 1.- 8.-pladsen, mens taberne blev rangeret som nr. 9-16. Holdene, der sluttede sidst og næstsidst i de indledende grupper, blev rangeret som nr. 17-24 efter deres resultater i den indledende runde.

Sverige blev verdensmester for fjerde gang ved at slå Rusland 25-24 i finalen. Dermed tangerede det svenske landshold Rumæniens rekord med fire VM-titler, og samtidig fik svenskerne revanche for nederlaget til netop Rusland i VM-finalen to år tidligere. Bronzen gik til Jugoslavien, der besejrede Spanien 27-24 i bronzekampen. Det danske landshold blev nr. 2 i sin indledende gruppe men tabte overraskende til Cuba i ottendedelsfinalen.

Slutrunde

Indledende runde 

De fire bedste hold fra hver gruppe gik videre til ottendedelsfinalerne.

Slutspil 
De fire bedste hold fra hver indledende gruppe gik videre til slutspillets ottendedelsfinaler. Vinderne af 1/8-finalerne gik videre til kvartfinalerne, mens taberne blev rangeret som nr. 9-16 efter deres resultater indtil da i turneringen. Taberne af kvartfinalerne spillede om 5.- 8.pladsen, mens taberne af semifinalerne spillede bronzekamp om 3.- 4.-pladsen.

5.- 8.-pladsen 
Taberne af kvartfinalerne spillede om 5.- 8.-pladsen.

Kilder / eksterne henvisninger 
International Handball Federation
IHF – Officielle resultater

1999 (mænd)
Håndbold i 1999
Projector

Projector er et album fra det melodiske dødsmetalband Dark Tranquillity som blev udgivet i 1999 gennem Century Media. Albummet adskilte sig alligevel lidt fra den sædvanlige Göteborglyd da der var større brug af klaver og ren guitarspil som traditionel metal. Projector er også det første album hvor Mikael Stanne bruger renssang. En masse af de nye elemnter som keyboard og klaver forblev en del af bandets nyere musikstil. Stanne har siden hen også brugt renssang på deres nyeste album Fiction fra 2007.

Spor 
 "FreeCard" – 4:31
 "ThereIn" – 5:55
 "UnDo Control" – 5:10
 "Auctioned" – 6:06
 "To A Bitter Halt" – 4:48
 "The Sun Fired Blanks" – 4:17
 "Nether Novas" – 6:14
 "Day to End" – 3:08
 "Dobermann" – 4:38
 "On Your Time" – 5:37
 "Exposure" – 3:52 (Bonus track på den udvidet version)

Musikere 
 Mikael Stanne – Vokal
 Niklas Sundin – Guitar
 Michael Niklasson – Guitar
 Martin Henriksson – Bas
 Martin Brandstrom – Eletronik
 Anders Jivarp – Trommer

Eksterne henvisninger 
 

Metalalbum
Dark Tranquillity-album
Sort humor

Sort humor er grotesk, absurd og sortsynet humor og satire på grund af død, krig, sygdom, narkotika og lignende. Provokation og leg med tabuer er ofte en vigtig del. Sort humor er ofte præget af ironi og tragikomik.

Fx filmen Dr. Strangelove med atombombe-problematikken behandlet absurd og humoristisk. Og Kafka eller Hans Scherfig, der er både ironiske og morbide i deres forhold til samfundslivet - især Kafka opretholder en kold og barok distance til begivenhederne, så verden forekommer "perverteret" og degenereret: samfundet, borgerne og historierne de indgår i er absurde, mærkelige og fordrejede. Andre eksempler er Casper & Mandrilaftalen eller Monty Python, der ikke er samfundskritiske eller filosofiske, men snarere dekonstruerer humoren og sætter vanvid/sindssyge/absurditet/tilfældighed i centrum.

Sort humor forekommer også  i Alle børnene-vittighederne.

Referencer 

Humor